Belgi? op die rand van verbrokkeling – praag.co.za — 20 jaar jonk!
Belgi? op die rand van verbrokkeling
'n Duitse koerant het België die wêreld se suksesvolste mislukte staat genoem. Hoewel België steeds ekonomies gedy, het die verhouding tussen die Vlaamse noorde en die Waalse of Franssprekende suide verder versleg.
Nie veel mense het dit agtergekom nie, maar België is tans sonder 'n regering. Verlede maand het die eerste minister, Yves Leterme, bedank en gesê dat die federale konsensusmodel sy perke bereik het.
Volgens die Franssprekende burgemeester van 'n klein dorpie buite Brussel, mnr. Thiéry, het die twee aparte kulture van België verder uitmekaar gegroei. Hoewel sy dorpie Franssprekend is, skree betogers by hul vergaderings dat Franse uit hul gebied moet padgee. Die Vlaamse owerheid weier ook om kontrakte aan Franssprekende onderwysers toe te staan.
Franssprekendes beskuldig die Vlaminge van taalkundige suiwering, hoewel Frans in die verlede die oorheersende taal in België was.
Skrywer Dan RoodtGepubliseer op 11 Augustus 2008 Kategorieë Internasionale nuusSleutelwoord Internasionale nuus, Nuus
Vorige Vorige artikel: Zimbabwe se Coventry verbeter 100m-rugslagrekord
Volgende Volgende artikel: ‘Bou’ beteken kennelik gee, gee, gee